श्मशान के रास्ते पर कब्जा, शिकायत की
आनंदीपुरा गांव के लोगों ने थाना प्रभारी, तहसीलदार को दिया ज्ञापन
भास्कर संवाददाता | आष्टा
गुरुवार को तहसील के नजदीकी गांव आनंदीपुरा के लोगों ने श्मशान के रास्ते पर दबंगों के कब्जा करने के विरोध में तहसील कार्यालय और थाने पहुंचकर पुलिस-प्रशासन के अधिकारियों को ज्ञापन दिया। इसमें अवैध कब्जा हटाने की मांग की गई।
गुरुवार को गांव आनंदीपुरा के ग्राम वासियों ने तहसील कार्यालय पहुंचकर तहसीलदार व थाना प्रभारी को ज्ञापन दिया। ज्ञापन के माध्यम से समस्त ग्रामवासियों ने बताया कि गांव में स्थित श्मशान का रास्ते से कई वर्षों से लोगों का आना-जाना लगा रहता है। उस पर गांव के ही दबंग देवकरण पिता मदन सिंह लोगों का रास्ता रोककर अवैध कब्जा किया जा रहा है। उक्त रास्ते से गांव के धरम सिंह पुत्र जटाल सिंह व रूप सिंह पुत्र उमराव सिंह निकल कर जा रहे थे तो उन्हें रोक कर झगड़ा करने के साथ ही मारपीट कर लाठी से हमला किया। इससे वह घायल हो गए।
वहीं दबंग की प|ी ने भी उक्त दोनों लोगों पर छेड़छाड़ का झूठा आरोप लगा कर एफआईआर भी दर्ज कराई। जब इनसे इस बारे में ग्रामवासी कुछ कहते हैं तो वह सभी लोगों से लड़ने के लिए तैयार हो जाते हैं। गांव के लोगों ने तहसीलदार व थाना प्रभारी से जल्द से जल्द उचित कार्रवाई करने की मांग की। ज्ञापन देने वालों में हरि सिंह, कुमेर सिंह, मुकेश, गोपाल सिंह, जीवन सिंह, भेरू सिंह, धरम सिंह, मेहरबान सिंह, एके सिंह, जसपाल सिंह, विनोद, दशरथ, भगवान सिंह, बाबूलाल, नरबत सिंह, राम सिंह, संदीप आदि कई ग्रामीण उपस्थित थे।
hin_Deva hin_Deva san_Deva hin_Deva hin_Deva hin_Deva